
            Nr.23/186/2006

BIROUL PERMANENT 

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea Legii nr.296/2004 privind Codul consumului, transmis Comisiei pentru industrii şi servicii, spre dezbatere şi avizare în fond, cu adresa nr.P.L.x 670 din 13 septembrie 2006.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

                                                                             Nr.23/186/2006

RAPORT

asupra proiectului de Lege pentru modificarea şi completarea Legii nr.296/2004 privind Codul consumului


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere, în fond, cu proiectul de Lege pentru modificarea şi completarea Legii nr.296/2004 privind Codul consumului, transmis cu adresa nr.P.L.x 670 din 13 septembrie 2006.



Senatul, în calitate de primă Cameră sesizată, în şedinţa din 7 septembrie 2006, a adoptat proiectul de lege care provine dintr-o propunere legislativă iniţiată de domnii senatori Şerban Cezar Strătilă şi Mihai Ţâbuleac.

Camera Deputaţilor este Cameră decizională, potrivit prevederilor art.75 din Constituţia României, republicată.



Guvernul României, prin punctul său de vedere nr.1603 din 22.05.2006, susţine adoptarea acestei iniţiative legislative sub rezerva însuşirii unor propuneri, care au fost preluate în proiectul de lege adoptat de Senat.



Comisia juridică, de disciplină şi imunităţi a avizat favorabil proiectul de lege, în forma adoptată de Senat, cu avizul nr.31/1039 din 19 septembrie 2006.



Consiliul Legislativ a avizat favorabil iniţiativa legislativă, cu avizul nr.627 din 02.05.2006.



Proiectul de lege vizează modificarea Legii nr.296/2004 în sensul:



- separării şi precizării drepturilor şi obligaţiilor organizaţiilor neguvernamentale;



- includerea educării consumatorilor în programul de învăţământ ca o componentă a obiectelor de studii;



- includerea în programele de educare şi informare a consumatorilor a aspectelor vizând practicile comerciale ale producătorilor, prestatorilor sau distribuitorilor şi prevenirea actelor de comerţ incorecte.



În conformitate cu prevederile art.61 din Regulamentul Camerei Deputaţilor, republicat, membrii comisiei au examinat proiectul de lege în şedinţa din 10 octombrie 2006.



La lucrări a participat, în calitate de invitat, domnul Gheorghe Ciubotaru – vicepreşedinte al Autorităţii Naţionale pentru Protecţia Consumatorilor.



La dezbaterea acestui proiect de lege, din totalul de 22 membri ai Comisiei pentru industrii şi servicii au fost prezenti 19 deputaţi.



În urma examinării proiectului de lege, membrii Comisiei pentru industrii şi servicii au hotărat, în unanimitate, adoptarea proiectului de Lege pentru modificarea şi completarea Legii nr.296/2004 privind Codul consumului, cu amendamente admise.



În raport cu obiectul şi conţinutul său, proiectul de lege face parte din categoria legilor ordinare.

A M E N D A M E N T E     A D M I S E

	Nr.

crt.
	Textul Legii nr.296/2004
	Text adoptat de Senat
	Amendamente admise
	Motivaţia

	0
	1
	2
	3
	4

	1
	
	Titlul legii

LEGE

pentru modificarea şi completarea Legii nr.296/2004 privind Codul consumului


	Nemodificat
	

	2
	
	Art.I. – Legea nr.296/2004 privind Codul consumului, publicată în Monitorul Oficial al României, Partea I, nr.593 din 1 iulie 2004, cu modificările ulterioare, se modifică şi se completează după cum urmează:


	Nemodificat
	


	0
	1
	2
	3
	4

	3 
	Art.32. – Organizaţiile neguvernamentale ale consumatorilor au următoarele drepturi şi obligaţii:

a) de a fi sprijinite logistic de către organismele administraţiei publice centrale şi locale, în vederea atingerii obiectivelor lor;

b) de a primi sume de la bugetul de stat şi de la bugetele locale;

c) de a fi consultate, cu ocazia elaborării actelor normative, standardelor sau specificaţiilor care definesc caracteristicile tehnice şi caritative ale produselor şi serviciilor destinate consumatorilor;

d) de a solicita autorităţilor competente luarea de măsuri în vederea opririi producţiei sau retragerii de pe piaţă a produselor ori serviciilor care nu asigură nivelul calitativ prevăzut în documentele stabilite de lege sau care pun în pericol viaţa, sănătate la ori securitatea consumatorilor;

e) de a propune agenţilor economici realizarea de produse şi servicii în condiţii speciale, în vederea satisfacerii nevoilor consumatorilor cu handicap sau de vârsta a treia;

f) de a solicita şi de a obţine informaţii aspra preţului şi caracteristicilor caritative ale produselor sau serviciilor, de natură să ajute consumatorul la luarea unei decizii aspra achiziţionării acestora;

g) de a informa opinia publică, prin mass-media, aspra neconformităţii produselor şi serviciilor existente pe piaţă, precum şi aspra posibilelor consecinţe vătămătoare dovedite ale acestora, pentru consumatori;
h) de a introduce acţiuni în justiţie pentru apărarea drepturilor şi intereselor legitime ale consumatorilor.


	1. Articolul 32 va avea următorul cuprins:

„Art.32. – Organizaţiile neguvernamentale ale consumatorilor au următoarele drepturi:

a) de a fi sprijinite logistic de către organismele administraţiei publice centrale şi locale, în vederea atingerii obiectivelor lor;
b) de a primi sume de la bugetul de stat şi de la bugetele locale;

c) de a fi consultate, cu ocazia elaborării proiectelor de acte normative, standardelor sau specificaţiilor care definesc caracteristicile tehnice şi calitative ale produselor şi serviciilor destinate consumatorilor;

d) de a introduce acţiuni în justiţie pentru apărarea drepturilor şi intereselor legitime ale consumatorilor;

e) de a obţine informaţii asupra preţului şi caracteristicilor calitative ale produselor sau serviciilor, de natură să ajute consumatorul la luarea unei decizii asupra achiziţionării acestora.”
	Nemodificat
	

	4 
	______
	2. După articolul 32 se introduce un articol nou, art.321, cu următorul cuprins:

„Art.321. – Organizaţiile neguvernamentale ale consumatorilor au următoarele obligaţii:

a) de a solicita autorităţilor competente luarea de măsuri în vederea opririi producţiei sau retragerii de pe piaţă a produselor ori serviciilor care nu asigură nivelul calitativ prevăzut în documentele stabilite în lege sau care pun în pericol viaţa, sănătatea ori securitatea consumatorilor;

b) de a propune operatorilor economici realizarea de produse şi servicii în condiţii speciale, în vederea satisfacerii nevoilor consumatorilor cu handicap sau de vârsta a treia;

c) de a solicita informaţii asupra preţului şi caracteristicilor calitative ale produselor sau serviciilor, de natură să ajute consumatorul la luarea unei decizii asupra achiziţionării acestora;

d) de a informa opinia publică, prin mass-media, asupra neconformităţii produselor şi serviciilor existente pe piaţă, precum şi asupra posibilelor consecinţe vătămătoare dovedite ale acestora, pentru consumatori.”


	Nemodificat
	

	5 
	Art.39. – Educarea consumatorilor poate deveni o parte din programul de învăţământ sau o componentă a obiectelor de studii, concretizată prin colaborarea instituţiilor de învăţământ cu autorităţile administraţiei publice, cu atribuţii în acest sens.
	3. Articolul 39 va avea următorul cuprins:
„Art.39. – Educarea consumatorilor este o parte din programul de învăţământ şi o componentă a obiectelor de studii. Formarea competenţelor în domeniul protecţiei consumatorului şi a mediului se realizează în cadrul pregătirii profesionale iniţiale. Formarea competenţelor practice se realizează inclusiv prin colaborarea instituţiilor de învăţământ preuniversitar cu agenţii economici din domeniu.”


	3. Articolul 39 va avea următorul cuprins:

„Art.39. – Educarea consumatorilor este o parte din programul de învăţământ şi o componentă a obiectelor de studii. Formarea competenţelor în domeniul protecţiei consumatorului şi a mediului se realizează în cadrul programului de învăţământ. Formarea competenţelor practice se realizează inclusiv prin colaborarea instituţiilor de învăţământ preuniversitar cu agenţii economici din domeniu.”
Dep.Ioan Bivolaru – PSD

Dep.Aurelia Vasile – PSD


	Corelare cu prevederile legale în domeniul învăţământului.


	6 
	Art.40. – Programele de educare şi informare a consumatorilor pot să cuprindă, ca aspecte importante ale protecţiei acestora:


	4. La articolul 40, partea introductivă va avea următorul cuprins:
„Art.40. – În programele de educarea şi informare a consumatorilor se includ ca aspecte importante ale protecţiei acestora:”


	4. La articolul 40, partea introductivă va avea următorul cuprins:

„Art.40. – În programele de educare şi informare a consumatorilor se includ ca aspecte importante ale protecţiei acestora:”
Comisia pentru industrii şi servicii


	Folosirea formei nearticulate a substantivului „educare”.

	7 
	______
	5. La articolul 40, după litera d) se introduce o literă nouă, lit.d1), cu următorul cuprins:

„d1) practicile comerciale ale producătorilor, prestatorilor sau distribuitorilor şi prevenirea actelor de comerţ incorecte;”


	Nemodificat
	

	8 
	______
	______
	Art. II - În tot cuprinsul Legii nr.296/2004 privind Codul consumului, publicată în Monitorul Oficial al României, Partea I, nr.593 din 1 iulie 2004, cu modificările ulterioare, sintagma „agent economic” se înlocuieşte cu sintagma „operator economic”.

Dep.Ioan Bivolaru – PSD


	Conform legislaţiei în vigoare.

	9 
	​​​​_______
	Art.II. – Legea nr.296/2004 privind Codul consumului, publicată în Monitorul Oficial al României, Partea I, nr.593 din 1 iulie 2004, cu modificările ulterioare, inclusiv cu cele aduse prin prezenta lege, se va republica, dându-se textelor o nouă numerotare.


	Nemodificat (devine Art. III)
	


                                    PREŞEDINTE,                                                                    SECRETAR,

                                      Iulian Iancu                                                                      Aurelia Vasile

Consilier,

Silvia Vlăsceanu

